stanford-oval/wikipedia huggingface dataset:
Veli Rachid
Näkemyksiä

Rachid Hammami on ottanut kantaa syntymämaansa Marokon uskonnonvapaustilanteeseen. Hänen mukaansa marokkolaisilla pitäisi olla oikeus käyttää nykyarabiaksi kirjoitettua Koraania tai Raamattua ilman pidätyksen pelkoa. Lapsille pitää voida antaa kristittyjä ja nimiä ja kristittyjen lapsille  pitää antaa oman uskonnon opetusta ilman pakollista osallistumista islaminopetukseen. Lisäksi kaikilla pitää olla vapaus harjoittaa kristinuskoa.
Isisin nousu, sen terrori-iskut ja sotarikokset ovat ovat Rachid Hammamin mukaan aiheuttaneet muslimien parissa ennennäkemättömän uskonnollisen kriisin. Hänen mukaansa monet muslimit ovat ilmaisseet uutisten myötä halunsa jättää uskonnon ja ryhtyä ateisteiksi. Lisäksi hän jatkaa, että monet ovat kiinnostuneet kristinuskosta ja että islam on kaikkien aikojen pahimmassa kriisissä. Hän jatkaa, että islamia ei voi verrata muihin uskontoihin, sillä se ei hyväksy muita kuin omia näkemyksiään ja Allahin lait.
Barack Obaman esittämiin näkemyksiin islamista Rachid Hammami suhtautuu kriittisesti. Hänen mukaansa Saudi-Arabian sheikit saarnaavat länsimaita vastaan, islamilaiset kanavat aivopesevät ihmisiä koraanilla ja hadithilla. Perjantaisaarnoissa saarnataan että länttä pitää vihata, samoin vapautta ja demokratiaa. Islamilaiset koulut kertovat sukupolvesta toiseen jihadista ja marttyyreista ja vihasta uskottomia vastaan. Tämä on päinvastaista Obaman kannanotoille, joiden mukaan islamilla ei ole mitään tekemistä Isisin terrorin kanssa.
Rachid Hammami jatkaa, että niin kauan, kuin islamilaisissa maissa ei eroteta uskontoa valtiossa, ollaan ikuisessa väkivallan ja terrorin kierteessä. Jos Islam ei ole ongelma, miksi miljoonat Lähi-idän kristityt eivät räjäytä itseään halutessaan olla marttyyreja? He elävät kuitenkin samoissa olosuhteissa kuin muslimit ja usein vielä huonommin.
Aiheesta muualla

http://moodyaudio.com/person/brother-rachid
Tuntematon Lauri Törni

| Tuntematon Lauri Törni |
| --- | --- |

Kirjailija:  Juha Pohjonen Oula Silvennoinen
Kieli:  suomi
Genre:  Elämäkerta
Kustantaja:  Otava
Julkaistu:  2013
Sivumäärä:  416 s.
ISBN:  9789511236481
Löydä lisää kirjojaKirjallisuuden teemasivulta
Tuntematon Lauri Törni on Lauri Törnistä kertova vuonna 2013 ilmestynyt kirja. Se ovat kirjoittaneet dosentti Juha Pohjonen ja tutkijatohtori Oula Silvennoinen. Kirja herätti ilmestyessään kohua.
Sisältö

Pohjonen ja Silvennoinen tuovat teoksessaan esille näkemyksen, jonka mukaan Törni oli kiistattoman lahjakas sotilas, mutta hänestä on Suomessa annettu virheellinen kuva. Törniin liittyviä hämmentäviä, ristiriitaisia ja kielteisiä piirteitä on lakaistu piiloon ja maanpetostuomiota siloteltu. Tutkijat kritisoivat eri kirjoittajia siitä, että he ovat luoneet vääristeltyä kuvaa Törnin vaiheista ja rakentaneet hänestä omien ihanteidensa mukaista sankarimyyttiä. Erityisesti kritiikki kohdistuu Törnistä neljä kirjaa kirjoittaneisiin Petri Sarjaseen ja Kari Kalloseen, joiden väitetään sekoittaneen Törni-teoksiinsa silkkaa mielikuvitusta.
Kari Kallonen tarkisti myöhemmin julkaistussa teoksessaan Törnistä esitetyt väitteet. Hän huomauttaa Silvennoisen ja Pohjosen kirjan sisältävän lukuisia virheitä, muun muassa Törnin syntymäaika ja kuolinmaa ovat virheellisiä. Tutkijat myös muun muassa väittivät, että Törni lähetettiin SS-vapaaehtoispataljoonasta häpeällisesti kotiin alkoholinkäytön ja tappelemisen vuoksi, mutta Kansallisarkistosta löytyvästä todisteesta selviää, että rangaistuina olivat aivan toiset henkilöt.
Törnin saamaa maanpetostuomiota Saksan puolelle siirtymisestä Lapin sodan aikana 1944 Silvennoinen pitää perusteltuna ja Törnin syyllisyyttä täysin kiistattomana. Hänen mukaansa Törnin oikeudenkäyntiä ei voi liittää poliittisiin sotasyyllisyys- ja asekätkentäoikeudenkäynteihin, kuten Törnin ihailijat ovat tehneet pitäen tuomiota aiheettomana. Törnin tuomio perustui Suomen rikoslakiin ja sotaväen rikoslakiin, eikä Silvennoisen mukaan asiassa ole merkkejä poliittisesta painostuksesta. Törni itse kertoi oikeudessa lähteneensä Saksaan seikkailunhalusta, mutta Silvennoisen arvion mukaan hänen on täytynyt ymmärtää toiminnan tähtäävän vallankaappaukseen Suomessa.
Teoksessa esitetyn mukaan Törni oli kaksijakoinen luonne: selvin päin pidetty, sävyisä ja sulkeutunut, mutta alkoholin vaikutuksesta aggressiivinen, arvaamaton ja jopa ympäristölleen vaarallinen. Törni käytti runsaasti alkoholia, ja se oli hänelle ongelma. Pohjosen ja Silvennoisen mukaan Törniä ei ajanut isänmaanrakkaus tai ihanteellisuus kuten mediassa on kerrottu, vaan toiminnanhalu ja sotiminen, jotka Törni itsekin kertoi motiiveikseen. Sotien jälkeen hän ei enää kyennyt sopeutumaan siviilielämään.
Kritiikki

Diplomaatti ja kirjailija J. Michael Cleverley, joka on kirjoittanut Törnistä teoksen Lauri Törni, syntynyt sotilaaksi (2003), kritisoi Pohjosen ja Silvennoisen teosta vähän uutta tietoa esittävänä, virheitä sisältävänä ja asenteellisen valikoivana. Cleverleyn mukaan teos jättää kertomatta, että Yhdysvaltain armeijan komentajat arvioivat Törnin kaikissa puolivuotisarvioissa parhaiden upseeriensa joukkoon ja häntä luonnehdittiin erittäin älykkääksi, korrektisti käyttäytyväksi sekä synnynnäiseksi johtajaksi. Cleverleyn mukaan Törni oli todellista sankariainesta.
Jussi Niinistön mielestä kirja ei tuo esiin mitään uutta Törnistä. Hänen mukaansa ikäviä asioita, kuten Törnin alkoholinkäyttöä tai maanpetostuomiota, ei ole Suomessa aikaisemmin siloteltu. Hän arvelee kirjan kirjoittajien haluavan esiintyä myytinmurtajina edistääkseen kirjan myyntiä. Niinistön mukaan yhdysvaltalaisille Törnin menneisyys Saksan SS-joukoissa on kuitenkin ollut vaikea sulattaa.
Vesa Karonen sekä kiittää että kritisoi Pohjosen ja Silvennoisen kirjaa. Kritiikkiä saa ehkä turhakin pikkutarkkuus sekä esimerkiksi virhe kuolinpaikassa. Kiitosta saa se, että tutkijat ovat tehneet "perinpohjaisen elämäkerran, jossa selvitetään toden ja keksityn osuudet", ja ampuvat alas sankaritarinoita.
Pyöräily kesäolympialaisissa 2008

Miesten maantiepyöräilykilpailu
Pyöräilyssä kilpailtiin vuoden 2008 kesäolympialaisissa 18 lajissa. Kilpailut alkoivat 9. elokuuta miesten maantiepyöräilyn maantieajolla ja päättyivät 23. elokuuta miesten maastopyöräilyn maastoajoon. Ratapyöräilyssä kilpailtiin 15.–19. elokuuta. Uutena lajina mukana olympialaisissa oli BMX, joissa oli sekä miehille että naisille kilpailu.
Kilpailut järjestettiin Laoshanissa sijaitsevalla velodromilla ja alueella sijaitsevassa puistossa, jonne maastopyöräilyn rata rakennettiin. Myös BMX-stadion sijaitsi Laoshanissa.
Maantieajo ajettiin Urban Cycling Road -reitillä, joka alkoi Pekingistä Yongdingmenin pohjoisaukiolta, läheltä Tiananmenin aukiota. Reitti päättyi Changpingissä sijaitsevaan Juyongiin. Miesten reitin kokonaispituus oli noin 245 km. Alussa oli noin 80 kilometrin tasainen osuus, jonka jälkeen ajettiin 23,8 kilometrin pituinen loppulenkki seitsemään kertaan. Loppulenkillä oli 11 kilometrin pituinen nousu, jonka keskijyrkkyys oli vajaa 4 %. Nousun jyrkkyys kuitenkin vaihteli suuresti jyrkimpien kohtien ollessa noin 10 %.
Naisten maantieajo ajettiin samalla reitillä kuin miesten maantieajo. Naisten kilpailun kokonaispituus oli noin 126 km ja loppulenkki ajettiin kahteen kertaan.
Lajit > Ratapyöräily

Joukkueajo, miehet
Sprintti, miehet
Keirin, miehet
4 000 m joukkuetakaa-ajo, miehet
4 000 m henkilökohtainen takaa-ajo, miehet
50 km Madison-ajo, miehet
40 km pisteajo, miehet
Sprintti, naiset
3 000 m henkilökohtainen takaa-ajo
25 km pisteajo, naiset
Lajit > Maantiepyöräily

Maantieajo, miehet - 239 km
Aika-ajo, miehet - 46,8 km
Maantieajo, naiset - 120 km
Aika-ajo, naiset - 31,2 km
Lajit > Maastopyöräily

Maastoajo, miehet
Maastoajo, naiset
Lajit > BMX

BMX, miehet
BMX, naiset
Mitalistit > Maantiepyöräily

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Miesten maantieajo | Samuel Sánchez  Espanja | 6.23.49 | Fabian Cancellara  Sveitsi | s.a | Aleksandr Kolobnev  Venäjä | s.a. |
Miesten maantieajo: Alun perin toiseksi sijoittunut Davide Rebellin hylättiin vuonna 2009 dopingin käytön vuoksi.
| Miesten aika-ajo | Fabian Cancellara  Sveitsi | 1.02.11 | Gustav Larsson  Ruotsi | 1.02.44 | Levi Leipheimer  Yhdysvallat | 1.03.21 |
| Naisten maantieajo | Nicole Cooke  Yhdistynyt kuningaskunta | 3.32.24 | Emma Johansson  Ruotsi | s.a | Tatiana Guderzo  Italia | s.a |
| Naisten aika-ajo | Kristin Armstrong  Yhdysvallat | 34.51 | Emma Pooley  Yhdistynyt kuningaskunta | 35.16 | Karin Thürig  Sveitsi | 35.50 |
Mitalistit > Ratapyöräily

| 0 | 1 | 2 | 3 |
| --- | --- | --- | --- |
| Laji | Kultaa: | Hopeaa: | Pronssia: |
| Takaa-ajo, miehet | Bradley Wiggins  Yhdistynyt kuningaskunta | Hayden Roulston  Uusi-Seelanti | Steven Burke  Yhdistynyt kuningaskunta |
| Takaa-ajo, naiset | Rebecca Romero  Yhdistynyt kuningaskunta | Wendy Houvenaghel  Yhdistynyt kuningaskunta | Lesja Kalytovska  Ukraina |
| Joukkuetakaa-ajo, miehet |  Yhdistynyt kuningaskunta Ed Clancy Paul Manning Geraint Thomas Bradley Wiggins |  Tanska Michael Mørkøv Casper Jørgensen Jens-Erik Madsen Alex Rasmussen |  Uusi-Seelanti Sam Bewley Hayden Roulston Marc Ryan Jesse Sergent |
| Eräajo, miehet | Chris Hoy  Yhdistynyt kuningaskunta | Jason Kenny  Yhdistynyt kuningaskunta | Mickaël Bourgain  Ranska |
| Eräajo, naiset | Victoria Pendleton  Yhdistynyt kuningaskunta | Anna Meares  Australia | Shuang Guo  Kiina |
| Joukkuesprintti, miehet |  Yhdistynyt kuningaskunta Chris Hoy Jason Kenny Jamie Staff |  Ranska Gregory Bauge Kevin Sireau Arnaud Tournant |  Saksa Rene Enders Maximilian Levy Stefan Nimke |
| Pisteajo, miehet | Joan Llaneras  Espanja | Roger Kluge  Saksa | Chris Newton  Yhdistynyt kuningaskunta |
| Pisteajo, naiset | Marianne Vos  Alankomaat | Yoanka González  Kuuba | Leire Olaberria  Espanja |
| Keirin, miehet | Chris Hoy  Yhdistynyt kuningaskunta | Ross Edgar  Yhdistynyt kuningaskunta | Kiyofumi Nagai  Japani |
| Madison, miehet |  Argentiina Juan Esteban Curuchet Walter Fernando Perez |  Espanja Joan Llaneras Antonio Tauler |  Venäjä Mihail Ignatjev Aleksei Markov |
Mitalistit > BMX

| 0 | 1 | 2 | 3 |
| --- | --- | --- | --- |
| Laji | Kultaa: | Hopeaa: | Pronssia: |
| Naiset | Anne-Caroline Chausson  Ranska | Laëtitia le Corguillé  Ranska | Jill Kintner  Yhdysvallat |
| Miehet | Māris Štrombergs  Latvia | Mike Day  Yhdysvallat | Donny Robinson  Yhdysvallat |
Mitalistit > Maastopyöräily

| 0 | 1 | 2 | 3 |
| --- | --- | --- | --- |
| Laji | Kultaa: | Hopeaa: | Pronssia: |
| Naiset | Sabine Spitz  Saksa | Maja Wloszczowska  Puola | Irina Kalentjeva  Venäjä |
| Miehet | Julien Absalon  Ranska | Jean-Christophe Péraud  Ranska | Nino Schurter  Sveitsi |
Aiheesta muualla

Wikimedia Commonsissa on kuvia tai muita tiedostoja aiheesta .
Maantieajon reitti ja profiili Cyclingnews.com-sivustolla (englanniksi)
Kesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon  | Taitouinti | Uimahypyt | Uinti  | Vesipallo | Voimistelu | Yleisurheilu
Pyöräily olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cycling at the 2008 Summer Olympics
Käännös suomeksi
Rembów (Świętokrzyskien voivodikunta)

| Rembów |
| --- | --- |

 Rembów
 Koordinaatit: 50°42′N, 21°2′E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  275
Postinumero:  26-035
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Rembów on kylä Etelä-Puolassa Rakówin kunnassa Świętokrzyskien voivodikunnassa. Kylässä asui 275 asukasta vuoden 2011 väestönlaskennassa. Asukkaista 44,7 prosenttia oli naispuolisia ja 55,3 prosenttia miespuolisia. Alle 18-vuotiaat muodostivat 26,5 prosenttia kylän väestöstä, työikäiset 57,8 prosenttia ja eläkeläiset 15,6 prosenttia. Rakówin kunnan asukkaista 4,7 prosenttia asuu Rembówissa.
Kaia Gerber

| Kaia Gerber |
| --- | --- |
 Kaia Gerber Toronton elokuvajuhlilla vuonna 2024.
Henkilötiedot
Koko nimi:  Kaia Jordan Gerber
Syntynyt: 3. syyskuuta 2001 (ikä 23) Los Angeles, Kalifornia, Yhdysvallat
Ammatti:  malli, näyttelijä
Malli
Aktiivisena:  2014–
Pituus:  177 cm
Hiusten väri:  ruskea
Silmien väri:  ruskea
Mallitoimisto:   DNA Model Management (New York)  VIVA Model Management (Pariisi, Lontoo, Milano) 
Kaia Jordan Gerber (s. 3. syyskuuta 2001 Los Angeles, Kalifornia) on yhdysvaltalainen malli ja näyttelijä. Hän on supermalli Cindy Crawfordin ja liikemies Rande Gerberin tytär. Hän aloitti mallinuransa 10-vuotiaana esiintymällä Versacen kampanjassa. Vuonna 2015 hän solmi mallisopimuksen IMG Modelsin kanssa. Vuonna 2018 hänet valittiin vuoden malliksi British Fashion Awards -gaalassa.
Gerber on toiminut mallina muun muassa Pradalle, Chanelille, Miu Miulle, Givenchylle, Monclerille, Tom Fordille, Saint Laurentille, Valentinolle, Karl Lagerfeldille, Calvin Kleinille ja Versacelle. Hän on esiintynyt yhteensä kuudessatoista Voguen kannessa.
Gerber teki näyttelydebyyttinsä vuonna 2016 televisioelokuvassa Sister Cities. Sitemmin hän on esiintynyt muun muassa kauhusarjassa American Horror Story (2021) sekä elokuvissa Babylon (2022) ja Bottoms (2023).
Vuosina 2019–2020 Gerber seurusteli lyhyesti koomikko Pete Davidsonin kanssa. Joulukuusta 2021 hän on ollut parisuhteessa näyttelijä Austin Butlerin kanssa.
Aiheesta muualla

Kuvia tai muita tiedostoja aiheesta Kaia Gerber Wikimedia Commonsissa
Kaia Gerber Internet Movie Databasessa. (englanniksi)
Skrea

| Skrea |
| --- | --- |
 Skrean kirkko
 Skrea
 Koordinaatit: 56°52′19″N, 12°32′46″E 
Valtio:   Ruotsi
Lääni:  Hallandin lääni
Maakunta:  Halland
Kunta:  Falkenberg
Väkiluku (2016):  1 846
Skrea on taajama Falkenbergin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 846 asukasta vuonna 2021.
Aiheesta muualla

Kuvia tai muita tiedostoja aiheesta Skrea Wikimedia Commonsissa
Joose Keskitalo

| Joose Keskitalo |
| --- | --- |

Henkilötiedot
Syntynyt: 12. heinäkuuta 1982 (ikä 42) Kiukainen
Muusikko
Aktiivisena:  2003–
Tyylilajit:  folk, blues, rock, kokeellinen
Soittimet:  kitara, huuliharppu
Yhtyeet:  Paavoharju, Harmaa Getto, Inariveljet ja Metsäheikki
Levy-yhtiöt:  Helmi Levyt
  [ Muokkaa Wikidatassa ] [ ohje ]  
Joose Frans Esko Keskitalo (s. 12. heinäkuuta 1982 Kiukainen) on suomalainen laulaja-lauluntekijä. Tyypillisiä piirteitä Keskitalolle ovat omintakeinen lavakarisma, rujot, jopa inhorealistiset sanoitukset ja rämisevä kitara, jota tukee huuliharppu.
Ura

Keskitalo kiinnostui kitaransoitosta ja lauluntekemisestä lukioikäisenä, kun hän vaikuttui Jyri Pitkänen -nimisen henkilön kappaleista. Keskitalon muusikonura käynnistyi 2000-luvun alussa hänen osallistuttuaan Herättäjä-Yhdistyksen Uusien kantaa ottavien laulujen kilpailuun, jonka hän voitti. Ensimmäisen levyn julkaisun aikaan huomiota herättivät Keskitalon soittimet, kuten Lari Lätin valmistama Ginge-myrkkyruiskukitara ja harmonikanpuolikkaasta ja Helios-imurista rakennettu Elektrohelios-harmoni. Joose Keskitalo levyttää Helmi Levyt -yhtiölle. Vuoden 2004 aikana Keskitalo kokosi ympärilleen yhtyeen, jonka kanssa hän alkoi soittaa hieman popahtavampia kappaleita omaperäisillä, mutta aiempaa pehmeämmillä sovituksilla. Hän on toiminut myös Paavoharju-yhtyeen jäsenenä. Keskitalon kappaleissa kuuluu savolainen melankolia ja kristillinen vakaumus. Sanoitusten aiheita ovat muun muassa maailmanloppu, kuolema, vapaus, (lähimmäisen)rakkaus, pontikka ja riivaajat. Joose Keskitalo luettelee esikuvikseen artisteja kuten Ragnar Rock, Jyri Pitkänen, Vladimir Vysotski sekä Tapio Rautavaara. Keskitalo tunnustaa myös Leonard Cohenin yhdeksi esikuvistaan.
Yksityiselämä

Joose Keskitalo asui Savonlinnassa lukioikäisenä, muutti Helsinkiin 2000-luvun puolessa välissä ja takaisin Savonlinnaan vuonna 2016.
Valvomo-yhtyeen solisti Alex Keskitalo on Joose Keskitalon isoveli. Alex Keskitalo on esiintynyt muutamilla Keskitalon albumeilla taustalaulajana.
Keskitalolla on tausta luterilaisten herätysliikkeiden piirissä, mutta sittemmin hän on kääntynyt ortodoksiksi. Koulutukseltaan Keskitalo on teologian kandidaatti. Hänellä on vaimo ja neljä lasta.
Diskografia

| --- | --- |
 Albumit Luoja auta (2004)  Kaupungit puristuvat puristimissa (2006)  Joose Keskitalo ja Kolmas Maailmanpalo (2008)  Tule minun luokseni, kulta (2009)  Maan näkyjä (2011)  Vyötä kupeesi ja tule! (2012)  Ylösnousemus (2014)  Julius Caesarin anatomia (2017)  En lähde surussa (2019)  Nukkekoti (2020)  New Songs for Old Motifs (2021)  Orfiset laulut V (2022)  Orfiset laulut VI (2022)  Oh, Our Slow Designs (2023)  Tähdet palaavat paikoilleen (2024) EP:t 7″ (2004)  Otus (2007)  Muuan mies / Joose Keskitalo (2009,  kappaleet ”Pieni osa” ja ”Hyvä siemen”) :  Livealbumit Herra, opeta minua kuolemaan (2007,  C-kasetti)  Rovaniemen kirjasto 18.4.2009 (2010,  C-kasetti) Singlet Joose Keskitalo & Paavoharju: ”Minä ja kapteeni” / ”Onni” (7”, 2005)  ”Kilpa-ajaja” (2006)  ”Laulu laakson kukista” (7”, 2008, toisella puolella Kohu-63:n ”Löysäläisen laulu”)  ”Härkälaulu” (2012, toisella puolella Mirel Wagnerin kappale) Kokoelmilla Orjalaiva: Kantaaottava gospel-levy (2004,  Herättäjä-Yhdistys)  Lauluja suuren mäen alta (2008,  Laatu Tuote)  Pitkä Kirja II (2009,  Aikamedia)  Liepeillä Anthology: Scenic Routes (2013,  Hirvitalo)  Unohdetaan jo se taivas (2018,  Svart Records)
Aiheesta muualla

Joose Keskitalo Myspacessa (englanniksi)
Valokeilassa: Joose Keskitalo – tuotetun muusikon vastakohta Desibeli.net
Joose Keskitalo Discogs -diskografiassa
Deinonychus

| Deinonychus |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  Tetanurit Tetanurae
Yläheimo::  Dromaeosauroidea
Heimo::  Dromaeosaurit Dromaeosauridae
Alaheimo::  Velociraptorinae
Suku::  Deinonychus
Laji::  antirrhopus
Kaksiosainen nimi
 Deinonychus antirrhopus  Ostrom, 1969 
Katso myös
   Deinonychus Wikispeciesissä   Deinonychus Commonsissa 
Infobox OKNimi-testi OK: 
Deinonychus (kreikaksi δεινος ja ονυξ/ονυχος, ”hirmukynsi”) oli suku dinosaurusten Dromaeosauridae-heimossa. Suvun nimi viittaa heimon lajeille tyypilliseen sirppikynteen, jota ne käyttivät saalistuksessa. Suvusta on kuvattu vain yksi laji, Deinonychus antirrhopus, joka oli Velociraptorin kookkaampi lähisukulainen. Deinonychuksen fossiileja on löydetty Montanasta Pohjois-Amerikasta.
Todennäköisesti Deinonychus saattoi saalistaa isoja kasvinsyöjädinosauruksia, jotka tämä kaatoi mahdollisesti sirppikynsillään ja hampaillaan. Aikaisemmin uskottiin, että Deinonychus saalisti luultavasti laumassa vähän samoin kuin hyeenat nykyisin; yksi hämää edestä ja muut yrittävät takaapäin niskaan. Fossiloituneista hampaista tehdyt hiilen isotooppien analyysit ovat kuitenkin haastaneet käsityksen. Nuorten ja vanhempien yksilöiden ruokavalio poikkesi toisistaan, mikä voisi viitata siihen että modernien lintujen ja krokotiilien tavoin Deinonychus ei ollut sosiaalinen saalistaja.
Tutkijat ovat perinteisesti ajatelleet, että Deinonychus käytti sirppikynsiään aiheuttaakseen saaliilleen vakavia haavoja. Vuonna 2005 suoritettiin kuitenkin tutkimus, jossa Deinonychuksen jalan mallilla iskettiin sianruhoa. Kynnet eivät onnistuneet tekemään merkittäviä vaurioita. Tutkimuksen suorittaneiden tutkijoiden mielestä kynsistä olisi enemmän hyötyä kiipeilemisessä. Toinen näkökulma on, että Deinonychus käytti kynsiään samalla tavalla kuin nykyiset haukat: se piti saaliinsa niiden avulla tiukasti aloillaan samalla, kun alkoi syödä sitä elävältä.
Koko ja ulkonäkö

Deinonychuksen pituus oli 3−4 metriä ja paino noin 80 kilogrammaa. Takajalkojen sirppikynnen pituus oli 12 senttimetriä. Fossiileista ei ole löydetty jälkiä höyhenpeitteestä, mutta Dromaeosauridae-heimon lajeilla oletetaan olleen höyhenpeite.
Jurassic Park

Jurassic Parkista tutut Velociraptorit muistuttavat enemmän Deinonychuksia, mutta niiden nopeutta ja varsinkin kokoa on silti liioiteltu. Siksi oikeammin voisikin sanoa, että kyseisessä elokuvassa esiintyneet hirmuliskot olivat Velociraptorin suurempia sukulaisia Deinonychuksia. Elokuvan tekoaikaan jotkut paleontologit luokittelivat Deinonychuksen Velociraptorin lajiksi (nimellä Velociraptor antirrhopus) mihin hypoteesiin myös niin alkuperäisteoksen kuin elokuvankin raptorit perustuvat. Hypoteesi kuitenkin hylättiin muutama vuosi elokuvan teon jälkeen.
Aiheesta muualla

http://www.tunturisusi.com/dinosaurukset/lintusukulaiset.htm (Arkistoitu – Internet Archive) (anonyymi yksityinen sivusto)
Toinen näkemys Deinonychuksen ulkonäöstä.
Walk Among Us

| Walk Among Us Misfits |
| --- | --- | --- |

Studioalbumin tiedot
 Äänitetty : joulukuu 1981–tammikuu 1982
 Julkaistu: maaliskuussa, 1982
 Tuottaja(t): Misfits
 Tyylilaji: horror punk, hardcore punk
 Kesto: 24.50
 Levy-yhtiö: Slash, Rhino
Misfitsin muut julkaisut
| 3 Hits from Hell 1981 | Walk Among Us 1982 | Evilive 1982 |
Walk Among Us on yhdysvaltalaisen horror punk-yhtye Misfitsin ensimmäinen virallinen studioalbumi, joka julkaistiin maaliskuussa 1982. Albumin kappaleita ovat mm. "Vampira", "I Turned into a Martian", "Skulls", "Astro Zombies".
Kappaleet

Kaikki kappaleet on sanoittanut ja säveltänyt Glenn Danzig.
20 Eyes – 1.48
I Turned into Martian – 1.42
All Hell Breaks Loose – 1.48
Vampira – 1.28
Nike-A-Go-Go – 2.15
Hatebreeders – 3.07
Mommy Can I Go Out & Kill Tonight – 2.00 (live)
Night of the Living Dead – 1.59
Skulls – 2.02
Violent World – 1.48
Devils Whorehouse – 1.46
Astro Zombies – 2.16
Braineaters – 0.57
Kokoonpano

Glenn Danzig – laulu
Doyle – kitara, taustalaulu
Jerry Only – bassokitara, taustalaulu
Arthur Googy – rummut
Arviot

Allmusic:
Aiheesta muualla

Walk Among Us discogs.com -sivustolla
Radostów (Świętokrzyskien voivodikunta)

| Radostów |
| --- | --- |
 Katukuvaa
 Radostów
 Koordinaatit: 50°42′N, 21°6″E 
Valtio:  Puola
Voivodikunta:  Świętokrzyskie
Piirikunta:  Kielce
Kunta:  Raków
Väkiluku (2011):  155
Postinumero:  26-035
Suuntanumero(t):  41
Rekisterikilpi:  TKI
Infobox OKVirheellinen NIMI-arvo: 
Radostów on kylä eteläisessä Puolassa Rakówin kunnassa Świętokrzyskien voivodikunnassa. Kylässä asui 155 asukasta vuonna 2011. Lähin kaupunki Łagów sijaitsee kahdeksan kilometrin päässä.
Vuonna 2011 Radostówin asukkaista 48,4 prosenttia oli naispuolisia ja 51,6 prosenttia miespuolisia. Alle 18-vuotiaat muodostivat 22,6 prosenttia kylän väestöstä, työikäiset 54,2 prosenttia ja eläkeläiset 23,2 prosenttia. Rakówin kunnan asukkaista 2,7 prosenttia asuu Radostówissa. Radostówin väkiluku on pienentynyt 37 asukkaalla vuodesta 1998, jolloin kylässä asui 192 asukasta.
| Radostówin väestönkehitys 1998–2011 |
| --- | --- | --- | --- | --- |
| Vuosi |  |  | Asukkaita |  |
| 1998 | 1998 |    | 192 | 192 |
| 2002 | 2002 |    | 194 | 194 |
| 2009 | 2009 |    | 178 | 178 |
| 2011 | 2011 |    | 155 | 155 |